Suresh 106 Views cricket
ఒకే ఓవర్‌లో ఆరు వికెట్లు
న్యూఢిల్లీ: క్రికెట్‌కు పుట్టిల్లయిన ఇంగ్లాండ్‌పై భారత క్రికెటర్‌ యువరాజ్‌ సింగ్‌ అరుదైన రికార్డును నెలకొల్పాడు. టీ20 ప్రపంచకప్‌లో భాగంగా భారత్‌-ఇంగ్లాండ్‌ మధ్య జరిగిన మ్యాచ్‌లో స్టువర్ట్‌ బ్రాడ్‌ వేసిన ఓ ఓవర్లలోని ఆరు బంతుల్ని సిక్స్‌లుగా మలిచాడు. తాజాగా ఇటువంటి రికార్డును ఓ ఇంగ్లీష్‌ క్రికెటర్‌ అందుకున్నాడు. కాకపోతే బ్యాట్‌తో కాదు బంతితో ఒకే ఓవర్‌లో ఆరుగురు బ్యాట్స్‌మెన్లను పెవిలియన్‌కు పంపాడు 13ఏళ్ల ల్యూక్‌ రాబిన్‌సన్‌, ల్యూక్‌ ఫిలడెల్ఫియా క్రికెట్‌ క్లబ్‌ అండర్‌-13 జట్టులో సభ్యుడు. తాజాగా క్లబ్‌ తరుపున ఓ మ్యాచ్‌లో పాల్గొన్న ల్యూక్‌ ఒకే ఓవర్‌లో ఆరు వరుస బంతుల్లో ఆరు వికెట్లు పడగొట్టి రికార్డు సృష్టించాడు. ల్యూక్‌ ప్రదర్శనను స్వయంగా వీక్షించిన అతని కుటుంబ సభ్యుల ఆనందానికి అవధుల్లేవు. ఇంతకీ వారంతా స్టేడియానికి ప్రేక్షకుల్లా మ్యాచ్‌ని వీక్షించడానికి రాలేదు. సీనియర్‌ క్రికెటర్‌ అయిన ల్యూక్‌ తండ్రి స్టీఫెన్‌ రాబిన్‌సన్‌ ఇదే మ్యాచ్‌కి మైదానంలో అంపై రింగ్‌ బాధ్యతలు చేపట్టగా తల్లి హెలెన్‌ స్కోరు బోర్డు వద్ద విధులు నిర్వహించారు. ఈ సందర్భంగా స్టీఫెన్‌ మాట్లాడుతూ 30 సంవత్సరాల నుంచి క్రికెట్‌ ఆడుతున్నాను. ఒకే ఓవర్‌లో ఆరుగురు బ్యాట్స్‌ మెన్లను బౌల్డ్‌ రూపంలో పెవిలియన్‌కు పంపడం ఎక్కడా చూడలేదు. నా కుమారుడు ఈ ఘన సాధిం చినందుకు ఎంతో సంతోషంగా ఉందన్నారు.